 Центар за културу Лазаревац Хиландарска 2

 тел. 8123-344, 8121-703, факс 8121-703

 ПИБ 101135391 Матични број 07093233

e-mail: direktor@czklazarevac.org; galerija@czklazarevac.org

 www.czklazarevac.rs

**ПРАВИЛНИК О ИЗДАВАЊУ САЛЕ И ОСТАЛИХ ПРОСТОРИЈА ЦЗК ЛАЗАРЕВАЦ СА ЦЕНОВНИКОМ**

**Капацитет и садржај сале и простора Центра за културу Лазаревац**

Центар за културу Лазаревац поседује велику салу капацитета 543 места (267 у првом и 276 у другом делу). Уз сцену се налазе гардеробе и балет сала, чије је коришћење укључено у цену закупа сале.

Центар за културу поседује галерију Савременици на спрату, капацитета до 60 места.

Центар за културу поседује балет салу која се користи за пробе.

**ЦЕНЕ УСЛУГА**

Правилником су утврђене цене и услови коришћења велике сале када се иста даје на коришћење, тј. закуп.

Све услуге Центра за културу, које нису наведене у овом Правилнику, дефинисаће се у договору са менаџментом Центра за културу, пре закључења уговора.

|  |  |  |  |
| --- | --- | --- | --- |
| Р.бр. | Опис услуге | Сати | Цена у динарима са ПДВ-ом |
| 1. | **Закуп сцене по сату** (од момента уласка у простор, па до момента изласка из истог). У цену је урачунато и ангажовање продавца - разводника у служби усмеравања публике и заштите опреме и инвентара Центра, евентуалне поделе програма и сл.**У цену није урачунато ангажовање техничара (мајстора тона, светла итд.), помоћник радника итд.** | 1 сат | 25.000,00 |
| 2. | Закуп сцене – цео дан (8 - 23 часа) У цену је урачунато и ангажовање продавца - разводника у служби усмеравања публике и заштите опреме и инвентара Центра, евентуалне поделе програма и сл.**У цену није урачунато ангажовање техничара (мајстора тона, светла итд.), помоћник радника итд.** | цео дан | 190.000,00 |
| 3. | **Ангажовање мајстора тона, светла или оператора пројектора** (стручно лице, које Центар ангажује ван радног односа) за представу, концерт или други догађај. Цена је приказана по ангажованом лицу. | до 4 сата | 5.000,00 |
| 4. | **Ангажовање мајстора тона, светла или оператора пројектора** (стручно лице, које Центар ангажује ван радног односа) за време пробе или када организатор доводи своја стручна лица, а лица која ангажује Центар **обављају обевезно дежурство, у циљу правилног коришћења опреме у власништву Центра и заштите исте.** | до 4 сата | 4.000,00 |
| 5. | **Ангажовање помоћног радникана сцени**, за време представе, концерта или догађаја, уколико је такво ангажовање потребно закупцу. Цена је приказана по ангажованом лицу. | 1 сат | 1.000,00 |
| 6. | **Коришћење клавира који се налази на сцени** | цео догађај | 4.000,00 |
| 7. | **Изнајмљивање пројектора**  | цео догађај | 3.000,00 |
| 8. | **Изнајмљивање сале за музичке садржаје (концерти забавне и народне музике)** уз договор са организатором за проценат од најмање 10% до 50% од продатих улазница. У цену је урачунато светло у сали, светло на сцени, озвучење, продаја и цепање карата, дежурног техничара. |  |  |
| 9. | **Изнајмљивање сале за позоришне представе тећим лицима или позоришним кућама**, уз договор са организатором за проценат од најмање 10% до 50% од продатих улазница. У цену је урачунато светло у сали, светло на сцени, озвучење, продаја и цепање карата, дежурног техничара. |  |  |
| 10. | **Изнајмљивање горњег хола Центра за културу за коктеле и промоције**  | 1 сат | 5.000,00 |
| 11. | **Изнајмљивање галерије Савременици за промоције, презентације, трибине и слично** | 1 сат | 3.000,00 |
| 12. | **Изнајмљивање балетске сале** | 1 сат | 2.000,00 |
| 13. | **Изнајмљивање простора горњег и доњег хола Центра за културу за организовање прослава (Нова година)** | цео догађај | 50.000,00 |
| 14. | **Изнајмљивање простора горњег и доњег хола Центра за културу за организовање прослава (рођендани)** | цео догађај | 30.000,00 |

Накнада се наплаћује на рачун сопствених прихода Центра за културу Лазаревац.

У случајевима када закупац (корисник) резервише коришћење сцене за више дана, или када закупљује сцену на више од 5 (пет) сати одједном, у току једног дана, може му се одобрити попуст од 30% на утврђену цену коришћења сцене (само коришћење, остали трошкови су непромењиви будући да се ради о материјалним, техничким и људским ресурсима) у зависности од трајања термина, уз одобрење директора Центра за културу.

**Сала и остали простори Центра за културу се могу дати бесплатно на коришћење искључиво за следеће кориснике:**

* За потребе ГО Лазаревац (Оснивача Центра)
* За програе и садржаје које организује Центар
* Удружењима лица са посебним потребама и сличним организацијама са територије ГО Лазаревац, под условом да се не организују комерцијални програми (продаја карата)
* За организовање хуманитарних догађаја на захтев Оснивача или на основу уговора са Центром за културу, уз одговарајуће доказе о хуманитарном карактеру догађаја
* Основне школе са територије ГО Лазаревац, ПУ „Ракила Котаров - Вука“ за организовање прослава Дана установе, најдуже до 4 сата

Са остала удружења, организације, правна и физичка лица која сцену користе по повлашћеним условима, искључиво на захтев Оснивача, плаћају цену од 25.000,00 динара, на име покрића материјалних трошкова посовања Центра.

Међусобна права и обавезе регулишу се уговором између Центра за културу и корисника услуга. Уплата се врши по издатој профактури, најкасније 3 (три) дана пре одржавања догађаја.

Ангажовање техничких и стручних лица (мајстор тона, мајстор светла итд.), помоћних радника и додатне опреме, наплаћује се по ценовнику.

У случају коришћења Сцене по повлашћеној цени, улазак у простор могућ је само сат времена пре догађаја.

**ПРИЈАВА ДОГАЂАЈА**

Пријаву догађаја, Закупац (организатор, корисник) врши попуњавањем пријаве која се налази на сајту Центра и слањем на мејл адресу Центра (bojana@czklazarevac.org) или личном предајом у канцеларијама ЦЗК Лазаревац. Пре слања пријаве, неопходно је проверити слободне термине са овашћеним лицем Центра.

Закључивање уговора није могуће без попуњавања Пријаве, која садржи неопходне податке о времену одржавања догађаја, организатору, техничким условима и слично.

**ЗАКЉУЧИВАЊЕ УГОВОРА**

Међусобна права и обавезе регулишу се уговором између Центра за културу и закупца (корисника). Уплата свих наведених услуга врши се унапред, најкасније 3 (три) радна дана пре догађаја, на основу издате профактуре.

За сва питања у вези са слободним терминима за одржавање догађаја и проба, као и за остала питања у вези са закључивањем уговора, плаћањем уговорених обавеза, као и за остала питања правне природе, контакт особа је Бојана Сајић (bojana@czklazarevac.org; 011/8123-344; 060/6767-625).

**ТЕХНИЧКА ПОДРШКА**

За сва питања техничке природе, у вези са организовањем догађаја и ангажовањем стручних лица (тонаца, мајстора светла, хостеса итд), као и за питања у вези са начином коришћења сале и пратећих садржаја , контакт особа је Координатор организације програма, Предраг Борчић (tehnika@czklazarevac.org; 011/8123-344; 060/6767-626).

Закупац – корисник, тј. Организатор, у обавези је да са Координатором организације програма Центра за културу договори све појединости у вези са организовањем догађаја, неопходном опремом и ангажовањем стручних лица, најмање 5 (пет) дана пре заказаног догађаја. У супротном, Центар не сноси било какву одговорност.

Сценографију и опрему, закупац је дужан да однесе одмах по завршетку догађаја или, уз одобрење Координатора организације програма, најкасније следећег дана до 12 часова. У супротном, Центар ће опрему изнети са сцене и не одговара за евентуални нестанак или оштећења исте.

Договорено време уласка у салу није могуће мењати на дан догађаја.

**ОСТАЛЕ ОБАВЕЗЕ КОРИСНИКА**

Забрањено је лепљење било каквих флајера, распореда, програма за извођаче и осталог рекламног материјала по стаклима, зидовима и у холу Центра за културу, као и организовање било каквих догађаја у фоајеу сцене и ходницима Центра, без претходног договора са менаџментом Центра.

Уз претходно одобрење Центра, за лепљење разних обавештења могу се користити за то предвиђене површине.

У просторијама Центра забрањена је употреба тзв. „дим машина“ на бази уља, као и коришћење свих врста отвореног пламена и других опасних материја и супстанци.

Корисник (закупац, организатор) је:

* Одговоран да у закупљеном простору у потпуности спроводи све мере и нормативе безбедности и здравља на раду које проистичу из важећих прописа који регулишу здравље и безбедност на раду
* Одговоран да у закупљеном простору у потпуности спроводи све мере и нормативе заштите од пожара које проистичу из важећих прописа који регулишу заштиту од пожара

Корисник (закупац, организатор) је у обавези да:

* Закупљени простор, дат на коришћење, врати Центру у истом стању у којем га је преузео;
* Оспособи своје запослене за сигуран и безбедан рад;
* Оспособи своје запослене за употребу средстава за гашење пожара;
* У случају да акцидент у закупном простору изазове хаварију – оштећење на простору, Корисник се обавезује да ће надокнадити штету Центру;

Обавеза КОРИСНИКА је да пријави надлежним органима одржавање скупа уколико, у складу са законским прописима, постоји обавеза пријављивања угвореног догађаја.

У просторијама Центра за културу забрањено је одржавање скупова и догађаја на којима се износе увреде на рачун било кога, или се пропагира „говор мржње“.

Овај правилник ступа на снагу 16.12.2022.године и обавезно се примењује за све догађаје који нису уговорени до назначеног датума.

У Лазаревцу, 16.12.2022. године